พอรู้ว่ามีโอกาสจะได้ขับรถมาเที่ยวพัทลุง  ก้อปักมุดร้านนี้ไว้เลยคะ อยากมาลอง เห็นว่าเป็นร้านเปิดใหม่ดูน่าสนใจ ไม่ต้องไปแย่งกันทานเหมือนร้านดัง 

ป้ายหน้าร้านเด่นดูน่าสนใจ แต่พอเข้าไปในร้าน กลับมีกลิ่นแปลกๆ เหมือนกลิ่นน้ำปลา เช็ดโต๊ะหลายรอบก้อไม่หายคะ 

พนักงานบริการดี เติมน้ำตลอด.. มี WiFi ด้วยนะคะ

มาถึงเรื่องอาหาร สั่งคากิตุ๋นน้ำแดง เป็นเมนูแนะนำประจำวันคะ คากิยังเหนียวยังไม่ได้ที่ รสชาติก้อยังไม่เข้าที ไม่ถึงเครื่อง เมนูนี้เฉยๆคะ จานนี้ 120 บาท

เมี่ยงปลากระพง จานนี้เสริฟ์มาจานใหญ่ อลังกาลมากคะ เครื่องเคียงครบดี แต่เสียดาย เนื้อปลาน่าจะทอดกรอบกว่านี้อีกหน่อยคะ จะอร่อยมากกว่านี้ ส่วนน้ำเมี่ยง ก้อออกหนาวไปนิด แต่ก้อโอคะ ทานได้อยู่ จานนี้ 400 บาท

ทีเด็ดร้านนี้ ยกให้ส้มตำไข่เยี่ยวม้าเม็ดมะม่วงทอดคะ คือชิมคำแรก รู้สึกว่าเปรี้ยวๆ แต่พอทานไปเรื่อยๆ คืออร่อยคะ นั่วๆดีคะ เข้ากับเม็ดมะม่วง มันๆทานเพลินๆดีคะ ชอบจานนี้ที่สุดแล้วคะ จานนี้ 80 บาท

มื้อนี้ราคา 660 บาทคะ